**VPRAŠANJA IN ODGOVORI – 3**

Javni razpis za sofinanciranje projektov izgradnje ekonomsko-poslovne infrastrukture podjetniških inkubatorjev) v Savinjsko-Šaleški premogovni regiji v okviru Sklada za pravični prehod v obdobju 2025-2027

Številka: 4300-2/2025-1630-28

Datum: 6. 5. 2025

1.Vprašanje glede zasedenosti prostorov:

• V obrazcu 1 je potrebno navesti zasedenost prostorov v m2 samo za prostore, ki so namenjeni inkubirancem (zeleni del)

• V pogojih in merilih je zahtevana zasedenost na prostore, ki so namenjeni podjetniškim vsebinam (neto zeleni + oranžni + rumeni del).

Vprašanje: ali je to napaka in/ali se zasedenost šteje samo na zeleni del?

ODGOVOR: V vlogi je potrebno navesti dva podatka za površine inkubatorja in sicer:

1. Pogoj 20: »Zasedenost novo urejenih uporabnih površin podjetniškega inkubatorja namenjenih za podjetniške vsebine, to je urejene površine podjetniškega inkubatorja (pisarniški, proizvodni in drugi prostori vključno s skupnimi površinami potrebnimi za delovanje inkubatorja) mora biti najkasneje v obdobju treh (3) let od zaključka projekta najmanj 70 %«. Podatek se vnese pri točki 3.1.13. obrazca št. 1. Površine se nanašajo na zeleni + oranžni + rumeni del iz Sheme površin posredovan pri odgovorih 1.
2. Pogoj 21: »Delež površin namenjenih za inkubirance v okviru novo urejenih neto uporabnih površin podjetniškega inkubatorja za podjetniške vsebine (to je urejene površine podjetniškega inkubatorja (pisarniški, proizvodni itd. drugi prostori) brez skupnih prostorov (hodniki, stopnišča, sanitarije, itd.) mora znašati najmanj 60 %.

Podatek se vnese pri točki 3.1.14. obrazca št. 1. Površine se nanašajo na zeleni del iz Sheme površin posredovan pri odgovorih 1.

2.Kako se zasedenost po zaključku projekta dokazuje? Točno na datum 3 leta po zaključku projekta (npr na dan 30.6.2030) ali se zasedenost dokazuje 1 x v obdobju treh let po zaključku projekta?

ODGOVOR: Pogoj št. 20 za zasedenost novo urejenih uporabnih površin podjetniškega inkubatorja namenjenih za podjetniške vsebine je lahko dosežen v določenem terminu pred zaključkom 3 letnega obdobja po zaključku projekta, vendar pa mora pa biti izkazan tudi na datum 3 leta po zaključku projekta.

3.Ali je vloga ogrožena, če pri določenem merilu dosežemo 0 točk, skupaj pa bo vloga dosegla najmanj 50 točk

ODGOVOR: Vloga je ustrezna, tudi če pri določenem merilu doseže 0 točk (pri čemer pa mora vloga pri vseh merilih skupaj doseči najmanj 50 točk).

V skladu s pogojem št. 22 pa morajo načrtovane vrednosti vseh kazalnikov rezultata projekta (7 kazalnikov) iz točke 12 razpisne dokumentacije dosegati minimalne vrednosti, ki so določene za posamezni kazalnik.